31997R0476
L 075/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 476/97 НА СЪВЕТА
от 13 март 1997 година
за изменение по отношение на статистическата територия Регламент (ЕО) № 1172/95 относно статистиката за търговията със стоки на Общността и нейните държави-членки със страни, които не са членки на Общността
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че Френската република е решила да включи отвъдморските си територии в статистическата територия на Франция от 1 януари 1997 г.;
като има предвид, че Кралство Испания е решило да включи Канарските острови в статистическата територия на Испания от същата дата;
като има предвид, че определението за статистическата територия на Общността, постановено в член 3 от Регламент (ЕО) № 1172/95 (1), и приложното поле на статистиката относно търговията със стоки на Общността и нейните държави-членки със страни, които не са членки на Общността, така както е дефинирано в член 4 от горепосочения регламент, трябва да бъдат съответно адаптирани,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1172/95 се изменя, както следва:
1.
член 3, параграф 2 се заменя със следното:
„2. Чрез дерогация от параграф 1 статистическата територия на Общността включва Хелголанд.“;
2.
втората алинея на член 4, параграф 1 се заличава.
Член 2
Настоящият регламент влиза в сила на седмия ден от публикуването му в Официален вестник на Европейските общности.
Той се прилага от 1 януари 1997 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 март 1997 година.